Ο **Τάαβι Ρούιβας** (*Taavi Rõivas*, γενν. 26 Σεπτεμβρίου 1979) είναι Εσθονός πολιτικός, ο οποίος διετέλεσε πρωθυπουργός της Εσθονίας από τις 26 Μαρτίου 2014 έως τις 23 Νοεμβρίου του 2016. Είναι επικεφαλής του Εσθονικού Μεταρρυθμιστικού Κόμματος από τις 6 Απριλίου 2014.

Προτού γίνει πρωθυπουργός, χρημάτισε υπουργός Κοινωνικών Θεμάτων, από το 2012 ως το 2014. Στις 14 Μαρτίου 2014 διορίστηκε από τον πρόεδρο Τόμας Χέντρικ Ίλβες στην πρωθυπουργία, για να διαδεχθεί τον Άντρους Άνσιπ. Ηγήθηκε των συνομιλιών ανάμεσα στο Μεταρρυθμιστικό Κόμμα και στο Σοσιαλδημοκρατικό Κόμμα, με σκοπό να σχηματιστεί νέα κυβέρνηση. Η συμφωνία για τη νέα κυβέρνηση υπογράφτηκε στις 20 Μαρτίου και ο διορισμός του Ρούιβας στην πρωθυπουργία εγκρίθηκε από το κοινοβούλιο (Riigikogu) στις 24 Μαρτίου. Μετά την έγκριση της σύνθεσης της κυβέρνησης από τον πρόεδρο Ίλβες στις 26 Μαρτίου, ο Ρούιβας έγινε ο νεότερος σε ηλικία αρχηγός κυβερνήσεως στην ΕΕ.

Σταδιοδρομία
------------

Μέλος του Μεταρρυθμιστικού Κόμματος από το 1998, η πολιτική του σταδιοδρομία ξεκίνησε όταν ανέλαβε σύμβουλος του υπουργού Δικαιοσύνης Μαρτ Ρασκ από το 1999 ως το 2002. 
Ο Ρούιβας ήταν δήμαρχος της επαρχίας Χαάρμπεστι του Τάλιν την περίοδο 2004-2005 και σύμβουλος του υπουργού αρμοδίου επί των Θεμάτων Πληθυσμού Πάουλ-Έρικ Ρούμο, από το 2003 ως το 2004. Το 2005 έγινε σύμβουλος του πρωθυπουργού και ηγέτη του Μεταρρυθμιστικού Κόμματος, Άντρους Άνσιπ. Εξελέγη δημοτικός σύμβουλος του Τάλιν το 2005 και βουλευτής το 2007 και το 2011.
Το Δεκέμβριο του 2012 έγινε το νεαρότερο σε ηλικία μέλος της εσθονικής κυβέρνησης, αναλαμβάνοντας υπουργός Κοινωνικών Θεμάτων στη θέση του Χάνο Πέβκουρ. Με τη σειρά του ο Πέβκουρ αντικατέστησε την Κρίστεν Μίτσαλ ως υπουργός Δικαιοσύνης, μετά την παραίτησή της λόγω καταγγελιών για διαφθορά από το μέλος του κόμματός του, Σίλβερ Μέικαρ.

Τον Φεβρουάριο του 2014 ο πρωθυπουργός Άνσιπ ανακοίνωσε την επικείμενη παραίτησή του έναν χρόνο πριν διεξαχθούν εκλογές το 2015 και παρέδωσε τη θέση του στον πρώην ηγέτη του Μεταρρυθμιστικού Κόμματος Σιμ Κάλας, πρωθυπουργό της περιόδου 2002-2003. Ο Κάλας ξεκίνησε διαβουλεύσεις με το Σοσιαλδημοκρατικό Κόμμα, αλλά ανακοίνωσε ξαφνικά στις 12 Μαρτίου ότι δεν τον ενδιέφερε η θέση, λόγω της κριτικής των ΜΜΕ για τις ενέργειες του ίδιου όταν ήταν πρόεδρος της Τράπεζας της Εσθονίας, στις αρχές της δεκαετίας του '90. Την ίδια ημέρα ο Ρούιβας επιλέχθηκε από την ηγεσία του κόμματος ως υποψήφιος για την πρωθυπουργία.

Ανέλαβε πρωθυπουργός το Μάρτιο του 2014.

Προσωπική ζωή
-------------

Εκτός από εσθονικά, ομιλεί αγγλικά, φινλανδικά και ρωσικά.

Σύζυγος του είναι η τραγουδίστρια της ποπ Λουίζα Βερκ και έχουν 1 κόρη.

Παραπομπές
----------

1. 1 2 3 4  «Taavi Roivas designated Estonia PM, EU's youngest | GlobalPost». Αρχειοθετήθηκε από το πρωτότυπο στις 23 Μαρτίου 2014. Ανακτήθηκε στις 26 Ιουνίου 2014.
2. ↑  Taavi Rõivas sai Reformierakonna esimeheks - Postimees
3. ↑  «Rõivas: küllap on võimalik ka autoriteet tööga välja teenida - Eesti uudised - Postimees.ee». Αρχειοθετήθηκε από το πρωτότυπο στις 15 Μαρτίου 2014. Ανακτήθηκε στις 26 Ιουνίου 2014.
4. ↑  New Coalition Will Split Two Ministries | News | ERR
5. ↑  Reform Party and Social Democrats Sign Coalition Agreement | News | ERR
6. ↑  Rõivas Receives Parliament Approval to Form Government | News | ERR
7. ↑  Website of the Estonian Government , archived at Internet Archive on 2-3-2014
8. ↑  Reform Party Picks Dark Horse as New PM Candidate | News | ERR
9. ↑  «Viron tuleva pääministeri Taavi Rõivas, 34: Emme saa Suomea kiinni elintasossa - Viro - Ulkomaat - Helsingin Sanomat». Αρχειοθετήθηκε από το πρωτότυπο στις 23 Μαρτίου 2014. Ανακτήθηκε στις 26 Ιουνίου 2014.

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πρωθυπουργοί της Εσθονίας |
| --- |
|  |
| 1918-1920 | 
* Κονσταντίν Πατς
* Ότο Στράντμαν
* Γιαν Τόνισον
* Άντο Μπιρκ
* Αντς Πιπ
 |  |
|  |
| 1934-1940 | 
* Κονσταντίν Πατς
* Κάαρελ Εενπάλου
* Γιούρι Ούλουοτς
 |
|  |
| 1990-σήμερα | 
* Έντγκαρ Σαβισάαρ
* Τιίτ Βάχι
* Μαρτ Λάαρ
* Άντρες Τάραντ
* Μαρτ Σίμαν
* Σίιμ Κάλας
* Γιούχαν Παρτς
* Άντρους Άνσιπ
* Τάαβι Ρούιβας
* Γιούρι Ράτας
* Κάγια Κάλας
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 153146937738013830384
* GND: 1105987868

 |

 |